Analistët diskutojnë blerjen e "Skype" nga "Misrosoft"
"Skype" ka më shumë se 170 milion përdorues në të gjithë botën.
Në një lëvizje për të rifituar një pjesë të tregut nga rivalët e tij si firma Google, kompania Microsoft po shpreson të hyjë në biznesin tërheqës të komunikimit telefonik përmes internetit, duke njoftuar një marrëveshje disa miliarda dollarëshe këtë javë për të blerë kompnainë Skype Me më shumë se 170 milionë përdorues të Skype-it në mbarë botën, Mikrosofti shpreson se kjo blerje do të ndihmojë në zgjerimin e pranisë së tij në teknologjinë celulare duke tërhequr përdoruesit e korporatave që përdorin komunikimin audio-vizual. Drejtori ekzekutiv i Mikrosoftit Steve Ballmer thotë se kjo është marrëveshja më e madhe në historinë 36 vjeçare të kompanisë. Por çmimi 8 presje 5 miliardë dollarë, thonë analistët është i lartë për një kompani me shumë përdorues por me humbje financiare. Redaktori i revistës PC Magazine Dan Costa beson se Microsoftit i duhej të lëvizte me shpejtësi pas njoftimeve se Skype-i po merrte gjithashtu oferta nga Google dhe Facebook. Megjithë dyfishimin e shitjeve dhe fitimeve gjatë tetë viteve të fundit, aksionet e Mikrosoftit kanë rënë ndërsa investitorët janë të shqetësuar për aftësitë konkurruese të gjigandit të programeve kompjuterike. Por zoti Costa thotë se kjo marrëveshje e ndihmon Mikrosoftin të zgjerojë gamën e produkteve të tij. Drejtori ekzekutiv i Skype-it Tony Bates do të vazhdojë të drejtojë operacionet në Evropë nga selia e kompanisë në Luksemburg. Ai thotë se marrëveshja disa miliarda dollarëshe reflekton rëndësinë që i vë Mikrosofti përfitimit të platformave dhe konsumatorëve të rinj. Disa investitorë kanë shprehur megjithatë skepticizëm, duke bërë që aksionet e Mikrosoftit të bien me më shumë se një përqind. Regullatorët kanë afat deri në fund të vitit për ta miratuar marrëveshjen.